

Előterjesztés Zalakaros Város Önkormányzata Képviselőtestülete 2022. február 10-én tartandó ülésére

Tárgy: A Zalakarosi Közös Önkormányzati Hivatal 2022.évi költségvetése

Az előterjesztést készítette: Horváthné Juhász Barbara pénzügyi osztályvezető

Tisztelt Képviselőtestület! 

A törvényi előírásnak történő megfelelés alapján került összeállításra került a Zalakarosi Közös Önkormányzati Hivatal 2022.évi költségvetés tervezete, melyet az alábbiak szerint terjesztek be: 
I. Általános indoklás

A Zalakarosi Közös Önkormányzati Hivatal az alábbi költségvetési szervek adminisztrációs, igazgatási, gazdálkodási feladatait látja el: 

· Zalakaros Város Önkormányzata

· Zalakarosi Közös Önkormányzati Hivatal

· Zalakarosi Óvoda és Bölcsőde

· Zalakarosi Közösségi Ház és Könyvtár

· Zalamerenye Község Önkormányzata

· Zalakaros Kistérség Többcélú Társulása

· Szociális Alapellátó Szolgálat

· Zalakaros Város Német Nemzetiségi Önkormányzata

A Hivatal engedélyezett létszáma 2022. január 1-én 16,5 fő köztisztviselő.
II.

A KÖH bevételei és kiadásai

 BEVÉTELEK ALAKULÁSA
Az Közös Önkormányzati Hivatal 2022. évi várható bevételi forrásai: 
a. A működési célú támogatások államháztartáson belülről soron a 2022. évi választások lebonyolítására kapott támogatást terveztük. 


b.  Működési bevételek között az intézményi működési  
ár- és díjbevételeket (pl. házasságkötések teremdíjai), a dolgozók

telefon használatának térítési díját, a Járási Hivatal 
költségtérítését, valamint a házi segítségnyújtás   adminisztratív hozzájárulását terveztük összesen 2.300.000 Ft összegben.
c. Irányító szervi támogatás: 94.201.271 Ft.
d. Előző évi maradvány igénybevétel: műszaki ügyintéző bérére 9 hónapra 3.254.400 Ft.
KIADÁSOK ALAKULÁSA
A 2022. évi várható kiadásokat befolyásoló főbb tényezők:

· A közszférában foglalkoztatottak illetménye a Közszolgálati Szabályzat alapján került meghatározásra. A költségvetés tervezete szerint a köztisztviselői illetményalap 2022. január 1-jétől nem változik.
· A költségvetésben a kötelező soros lépések és a garantált bérminimum emelésen kívül 8% bérfejlesztés került tervezésre.
· Tervezésre került a választások lebonyolításához kapcsolódó külső személyi juttatás.  
· A cafeteria juttatás maximális összege 2022. évben a köztisztviselői illetményalap ötszöröse, mely tartalmazza a munkáltatói közterheket is. 
· Szerepel a költségvetésben a munkába járás költségtérítése, valamint egyéb költségtérítés (szemüveg). 

· A személyi juttatások előirányzata a béremelés ellenére mindössze 14.644 Ft-tal nőtt.  Ennek oka, hogy a műszaki osztály ügyintézői állashelye várhatóan márciustól került betöltésre, valamint a projektmenedzser márciustól átkerül önkormányzati foglalkoztatásba.  A személyi juttatások tervezett összege 79.058.532 Ft. 
· A munkaadókat terhelő szociális hozzájárulási adó összege 1.538.435 Ft-tal csökken. 
· A dologi kiadások előirányzata a teljesítési adatok ismeretében a takarékos gazdálkodás figyelembevételével lett meghatározva 11.303.431 Ft összegben. 
· Beruházásokra nem került előirányzat tervezésre.  
· Tervezésre került még 600.000 Ft felhalmozási célú visszatérítendő kölcsön. 

Amennyiben Képviselő-testület egyetért a benyújtott javaslattal, akkor kérem, hogy az alábbi határozati javaslatot szíveskedjen elfogadni:
Határozati javaslat:
Zalakaros Város Önkormányzat Képviselőtestülete az önkormányzat 2022. évi költségvetési rendeletéhez elfogadja a Zalakarosi Közös Önkormányzati Hivatal 2022. évi költségvetését
100.551.003 forint bevételi előirányzattal

            100.551.003   forint kiadási előirányzattal.
Határidő:            azonnal
Felelős:               Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető, 
                            Gaál Krisztina személyzeti és önkormányzati referens
Zalakaros, 2022. január 31.
                              Novák Ferenc

                                                                                                                             polgármester
Gazdasági Bizottság és a Humánpolitikai és Ügyrendi Bizottság határozata:

A bizottság a Zalakarosi Közös Önkormányzati Hivatal 2022. évi költségvetésének megállapítása napirend kapcsán javasolja a képviselőtestület számára az előterjesztés szerinti határozati javaslat elfogadását.  


